อินเตอร์เฟซแสดงกระดาษโน๊ตและปฏิทินแบบสกีวโอมอร์ฟหลอดไฟฟ้าที่เลียนแบบลักษณะของเทียนตัวอย่างสกีวโอมอร์ฟในการออกแบบเสมือนและในทางกายภาพ
**สกีวโอมอร์ฟ** (อังกฤษ: Skeuomorph; /ˈskjuːəˌmɔːrf, ˈskjuːoʊ-/) หมายถึงวัตถุอนุพันธ์ (derivative object) ที่คงการออกแบบเพื่อตกแต่งโดยไม่มีหน้าที่อื่นนอกเหนือไปจากการบอกเป็นนัยถึงโครงสร้างที่มีอยู่เดิมในสิ่งต้นฉบับ (that retains nonfunctional ornamental design cues (attributes) from structures that were inherent to the original) ตัวอย่างนี้พบใน เครื่องปั้นดินเผา ที่ประดับด้วยหมุดโลหะเลียนแบบ (imitation rivets) ที่ทำให้นึกถึงหม้อแบบเดียวกันที่ผลิตจากโลหะ และซอฟต์แวร์ที่มีปฏิทินที่เลียนแบบลักษณะของปฏิทินจริงที่เห็นผ่านทรรศนะของคนทั่วไป ที่เป็นปฏิทินตั้งโต๊ะมีลักษณะเป็นกระดาษและมีรอยพับ

นิยามและเป้าหมาย
----------------

คำว่าสกีวโอมอร์ฟ (*skeuomorph*) มาจากภาษากรีก *skeuos* (σκεῦος) แปลว่า บรรจุภัณฑ์หรือเครื่องมือ ("container or tool") และคำว่า *morphḗ* (μορφή) แปลว่า รูปร่าง ("shape") พบการใช้สกีวโอมอร์ฟในวัตถุต่าง ๆ ย้อนกลับไปถึงปี 1890 และในปัจจุบันยังคงใช้คำว่า "สกีวโอมอร์ฟ" ในการอธิบายรูปแบบและการออกแบบอินเตอร์เฟซของคอมพิวเตอร์และมือถือ

สกีวโอมอร์ฟในทางกายภาพ
----------------------

องค์ประกอบและลักษณะเด่นหลาย ๆ ประการของอาคารไม้พบนำมาสร้างใหม่ในกรีกโบราณด้วยหินแต่ยังคงออกแบบให้เลียนแบบมาจากลักษณะไม้ ในช่วงเวลาที่การก่อสร้างกำลังเปลี่ยนผ่านจากไม้ไปสู่การใช้ศิลา หินตกแต่งในเสาดอริกของสถาปัตยกรรมคลาสสิกในวิหารกรีก เช่น triglyphs, mutules, guttae และ modillions ล้วนสร้างเพื่อทึกทักเอาว่าเป็นโครงสร้างจริงที่ปรากฏในโครงสร้างไม้ในยุคก่อนหน้า

ในโลกสมัยใหม่ พลาสติกซึ่งมีราคาถูกลงมักถูกใช้แทนที่ไม้และโลหะในผลิตภัณฑ์ต่าง ๆ มากขึ้น บ้างจึงออกแบบตกแต่งให้พลาสติกที่มาแทนที่โครงสร้างเดิมที่เป็นไม้หรือโลหะให้มีลักษณะภาพรวมคล้ายกับโครงสร้างเดิม เช่นเก้าอี้พลาสติก Adirondack chair หรือเช่นคาน "แขน" ในเครื่องเล่นการพนัน "one-armed bandit" ซึ่งในปัจจุบันใช้การทำงานของระบบคอมพิวเตอร์แทนที่การใช้การดึงคานเพื่อเริ่มการทำงานของกลไก อย่างไรก็ตามก็ยังคงมีแขนนี้ปรากฏในเครื่องเล่นการพนันแบบนี้ในปัจจุบันที่ใช้คอมพิวเตอร์คำนวณและทำงานแทนทั้งหมดเพื่อเลียนแบบและสร้างให้นึกถึงเครื่องแบบดั้งเดิม

การออกแบบยนตกรรม (automotive design) มีประวัติยาวนานที่เต็มไปด้วยสกีวโอมอร์ฟกายภาพ เช่น องค์ประกอบพลาสติกที่ฉาบบาง ๆ ด้วยโครเมียมเพื่อเลียนแบบหนัง ทองคำ ไม้ ไข่มุก หรือแม้แต่องค์ประกอบเพชรพลอยคริสตัล ในทศวรรษ 1970s กระจกรถพวก opera windows และหลังคารถแบบ vinyl roofs ในรถซีดานหรู ๆ นั้นก็เลียนบบมาจากรถม้า รถยนต์ไฟฟ้า ข้อมูลเมื่อ 2019[update] ส่วนใหญ่ก็มีองค์ประกอบของตาข่ายหน้า (front grilles) ที่เด่นชัด ถึงแม้ว่าในรถยนต์ไฟฟ้าจะไม่ต้องมีความต้องการลมเย็นเข้าไปเพื่อทำให้เครื่องยนต์เผาผลาญแบบเดิม (ซึ่งไม่มีในรถยนต์ไฟฟ้า) เย็นลง

* Triglyph และ guttae ในเสาดอริก; ดั้งเดิมแล้วถูกมองว่าเป็นหินที่สลักโดยการสร้างเลียนแบบองค์ประกอบของไม้ในวิหารกรีกยุคก่อน ๆ ที่สร้างจากไม้Triglyph และ guttae ในเสาดอริก; ดั้งเดิมแล้วถูกมองว่าเป็นหินที่สลักโดยการสร้างเลียนแบบองค์ประกอบของไม้ในวิหารกรีกยุคก่อน ๆ ที่สร้างจากไม้
* กาต้มน้ำไฟฟ้าที่ออแบบเป็นรูปทรงเดียวกับกาต้มน้ำที่ใช้ความร้อนจากเตาแบบดั้งเดิมกาต้มน้ำไฟฟ้าที่ออแบบเป็นรูปทรงเดียวกับกาต้มน้ำที่ใช้ความร้อนจากเตาแบบดั้งเดิม
* หลอดไฟที่ทำรูปทรงเลียนแบบเทียนหลอดไฟที่ทำรูปทรงเลียนแบบเทียน
* รถหรูในยุคทศวรรษ 1970s ที่มีหน้าต่างแบบ opera window และหลังคาแบบ vinyl roof เลียนแบบรถม้าในสมัยก่อนรถหรูในยุคทศวรรษ 1970s ที่มีหน้าต่างแบบ opera window และหลังคาแบบ vinyl roof เลียนแบบรถม้าในสมัยก่อน

สกีวโอมอร์ฟในทางเสมือนจริง
--------------------------

การออกแบอินเตอร์เฟซในไอโอเอสที่มีลักษณะเป็นสกีวโอมอร์ฟดังสังเกตได้จากปุ่มกดที่มีลักษณะเลียนแบบปุ่มที่มีความนูนจริง
โปรแกรมคอมพิวเตอร์จำนวนมากมีการออกแบบส่วนต่อประสานกราฟิกกับผู้ใช้ (Graphical User Interface; GUI) แบบสกีวโอมอร์ฟ เพื่อจำลอง (emulate) สุนทรียภาพของวัตถุจริง ๆ ในกายภาพ (aesthetics of physical objects) ตัวอย่างเช่นรายชื่อผู้ติดต่อดิจิตัล หรือแอปพลิเคชันสมุดโทรศัพท์ (digital contact list) นั้นก็เลียนแบบ Rolodex ในโลกความเป็นจริง และแพคเกจ RealThings ของไอบีเอ็มเมื่อปี 1998 ตัวอย่างที่เด่นชัดมาก ๆ ยังคงพบในซอฟต์แวร์จำพวกที่ใช้ในการสังเคราะห์เสียงและสร้างเสียง (music synthesis and audio processing software) ที่อินเตอร์เฟซนั้นจำลองเครื่องดนตรีจริงและอุปกรณ์ด้านเสียงจริงที่มีทั้งปุ่มและตัวหมุนต่าง ๆ ที่สมจริง หรือแม้แต่ในตัวอย่างเล็ก ๆ อย่างไอคอนบนหลาย ๆ อินเตอร์เฟซต่างยังคงใช้การแสดงภาพเชิงสกีวโอมอร์ฟ (skeuomorphic representations) ของวัตถุจริงที่แม้จะไม่ได้ใช้งานในหน้าที่นั้นจริง ๆ แล้วก็ตาม ตัวอย่างสำคัญคือไอคอนบันทึก (save) ซึ่งล้วนใช้ภาพวาดสัญลักษณ์แทนฟล็อปปีดิสก์

บริษัทแอปเปิลในยุคของสตีฟ จ็อบส์ นั้นเป็นที่รับรู้กันแพร่หลายว่านิยมใช้การออกแบบสกีวโอมอร์ฟอย่างทั่วไปในแอปพลิเคชันต่าง ๆ หลังการเสียชีวิตของสตีฟ จ็อบส์ ตามด้วยการลาออกของ สก็อตต์ ฟอร์สตาลล์ (Scott Forstall) ผู้ซึ่งสนับสนุน "การออกแบบทัศนะที่มีสิทธิ์มีเสียงและเป็นอันดับต้น ๆ ที่สตีฟ จ็อบส์ชื่นชอบ" ("the most vocal and high-ranking proponent of the visual design style favored by Mr. Jobs") นักออกแบบ โจนาธาน ไอฟ์ (Jonathan Ive) ขึ้นมากุมบังเหียนการออกแบบทัศนะหลาย ๆ ส่วนของแอปเปิลแทนที่ฟอร์สตาลล์ และได้ "สร้างความเกลียดชังต่อการตกแต่งทัศนะในแอปพลิเคชันมือถือของแอปเปิลที่เป็นที่รับรู้กันไปทั่วทั้งบริษัท" ("made his distaste for the visual ornamentation in Apple's mobile software known within the company") แอปเปิลได้ประกาศเปลี่ยนแนวทางออกแบบจากสกีวโอมอร์ฟเป็นแบบแฟลทดีไซน์ (flat design) ซึ่งเรียบง่ายและมีความเป็นจุลนิยม (Minialism) มากกว่าแทน พร้อม ๆ กับการเปิดตัวของ iOS 7 ที่ WWDC เมื่อปี 2013 ทำให้โลกการออกแบบทัศนะของแอปเปิลเข้าสู่จุดเริ่มต้นของ "การสิ้นสลายของสกีวโอมอร์ฟ" ("death of skeuomorphism")

สกีวโอมอร์ฟเสมือนจริงยังรวมถึงสกีวโอมอร์ฟทางเสียง (Auditory Skeuomorphs) เช่นเสียง "แชะ" ที่เพิ่มเข้ามาขณะถ่ายรูปด้วยกล้องมือถือ

ดูเพิ่ม
-------

* ทรอมพลุยล์ (Trompe-l'œil) - งานศิลปะสองมิติที่สร้างภาพลวงตาให้เลียนแบบลักษณะของโลกสามมิติ
* แฟลทดีไซน์ (Flat design)
* Human interface guidelines

อ้างอิง
-------

1. ↑  แม่แบบ:OxfordDictionaries.com
2. ↑  "Skeuomorph". *Dictionary.com Unabridged*. Random House. สืบค้นเมื่อ 2016-01-22.
3. ↑  Basalla, George (1988). *The Evolution of Technology*. Cambridge, UK: Cambridge University Press. p. 107. ISBN 0-521-29681-1.
4. ↑  "Skeuomorph". *dictionary.com*. เก็บจากแหล่งเดิมเมื่อ 15 October 2013. สืบค้นเมื่อ 7 December 2012.
5. ↑  Thompson, Clive (2012-01-31). "Clive Thompson on Analog Designs in the Digital Age". *Wired*. Wired Magazine. **20** (2). เก็บจากแหล่งเดิมเมื่อ 22 December 2012. สืบค้นเมื่อ 7 December 2012.
6. ↑  March, H. Colley (1890). *Transactions of the Lancashire and Cheshire Antiquarian Society*. The Lancashire and Cheshire Antiquarian Society. p. 187. เก็บจากแหล่งเดิมเมื่อ 2018-02-02.
7. ↑  Gessler, Nicholas. "Skeuomorphs and Cultural Algorithms". เก็บจากแหล่งเดิมเมื่อ 24 June 2012. สืบค้นเมื่อ 7 December 2012.
8. ↑  Vickers, Michael; Gill, David (1996). *Artful Crafts: Ancient Greek Silverware and Pottery*. Oxford: Oxford University Press. ISBN 0-198-15070-9.
9. ↑  Manby, T.G. (1995). *Unbaked Urns of Rudely Shape: essays on British and Irish pottery for Ian Longworth*. Oxford: Oxbow Books and others. pp. 81–84. ISBN 0946897948.
10. ↑  Summerson, John, *The Classical Language of Architecture*, pp. 128, 133, 1980 edition, Thames and Hudson *World of Art* series, ISBN 0500201773
11. ↑  Bullock, Alan (1999), *The Norton Dictionary of Modern Thought*, W. W. Norton & Company, pp. 795–796, ISBN 978-0-393-04696-0
12. ↑  Winchester, Simon; Lederer, Richard (2006). "Foreword". ใน McKean, Erin (บ.ก.). *Totally weird and wonderful words*. Oxford: Oxford University Press. ISBN 0195312120. OCLC 70060979.
13. ↑  Torchinsky, Jason. "Why Do All These Electric Cars Have Grilles?". *Jalopnik*. Vox Media. สืบค้นเมื่อ 2019-04-05.
14. ↑  Worstall, Tim. "The Real Problem With Apple: Skeuomorphism In iOS". *Forbes*. เก็บจากแหล่งเดิมเมื่อ 4 December 2012. สืบค้นเมื่อ 8 December 2012.
15. ↑  Mullay (April 1998). "IBM RealThings". *CHI 98 conference summary on Human factors in computing systems*. ACM Press. pp. 13–14. doi:10.1145/286498.286505. ISBN 1-58113-028-7.
16. ↑  G.F. (2012-11-08). "User interfaces: Skeu you". *The Economist*. เก็บจากแหล่งเดิมเมื่อ 8 March 2016. สืบค้นเมื่อ 3 March 2016.
17. ↑  Wingfield, Nick; Bilton, Nick (2012-10-31). "Apple Shake-Up Could Lead to Design Shift". *The New York Times*. **CLXII** (55, 941). เก็บจากแหล่งเดิมเมื่อ 2012-11-04. สืบค้นเมื่อ 2012-11-05.
18. ↑  Evans, Claire (2013-06-11). "A Eulogy for Skeuomorphism". *Motherboard*. เก็บจากแหล่งเดิมเมื่อ 2013-06-13. สืบค้นเมื่อ 2013-06-11.
19. ↑  McNeil, Joanne. "Skeuomorphic Sounds: Digital Camera Shutter Clicks and Car Door Clunks". Rhizome. เก็บจากแหล่งเดิมเมื่อ 7 March 2016. สืบค้นเมื่อ 3 March 2016.

บรรณานุกรม
----------


คอมมอนส์ มีภาพและสื่อเกี่ยวกับ:  
**สกีวโอมอร์ฟ**

* Freeth, C. M. & Taylor, T. F. (2001). *Skeuomorphism in Scythia: Deference and Emulation*, Olbia ta antichnii svit. Kiev, British Academy / Ukrainian Academy of Sciences. P. 150.

แหล่งข้อมูลอื่น
---------------


วิกิพจนานุกรม มีความหมายของคำว่า ***สกีวโอมอร์ฟ***

* Moon, Jessica. "A Showcase of 50 Skeuomorphic Designs". *Telepathy*. คลังข้อมูลเก่าเก็บจากแหล่งเดิมเมื่อ 2019-04-05. สืบค้นเมื่อ 2019-04-05.
* flatisbad.com a selection of user experience studies on skeuomorphism maintained by Lomonosov Moscow State University, Laboratory of Work Psychology